open-index/open-wikipedia-markdown huggingface dataset:
Melodi Grand Prix 2026

**Melodi Grand Prix 2026** oli Norjassa järjestetty laulukilpailu, jossa valittiin Norjan edustaja Eurovision laulukilpailuun 2026. Kilpailu pidettiin avoimena sävellyskilpailuna, johon lähetettiin lähes 1&nbsp;500 kappaletta. Kappaleista valittiin kahdeksan finalistia, jotka julkaistiin 19. tammikuuta. Yhdeksäs finalisti valittiin kahdeksan kilpailijan välillä käydyssä Nitimen-radiokarsinnassa 26. tammikuuta. Samana päivänä julkaistiin myös kilpailukappaleet.

Kilpailun finaali pidettiin 28. helmikuuta Håkons Hallissa Lillehammerissa. Voittajan valitsivat yhdessä kansainvälinen raati, jolla oli 40 % äänivallasta ja yleisöäänestäjät, joilla oli 60 % äänivallasta. Kilpailun voitti Jonas Lovv kappaleella "Ya Ya Ya".

## Kilpailun kulku
### Nitimen-radiokarsinta
Nitimen-radiokarsinta käytiin kaksintaisteluina 20.–26. tammikuuta. Jokaisesta kaksintaistelusta toinen eteni seuraavalle kierrokselle, kunnes jäljellä oli vain yksi kilpailija. Sander Silva & Victorjus vetäytyivät kilpailusta ensimmäisen kierroksen jälkeen.

### Finaali

## Lähteet
*

### Viitteet
Zeb Forsfjäll

**Zeb Forsfjäll** (s. 16. tammikuuta 2005 Skellefteå, Ruotsi) on ruotsalainen jääkiekkoilija, pelipaikaltaan keskushyökkääjä. Forsfjäll edustaa SHL:ssä pelaavaa kasvattajaseuraansa Skellefteå AIK:ta. Hänellä on sopimus joukkueen kanssa kauden 2027–2028 loppuun saakka. NHL-joukkue Seattle Kraken varasi hänet kuudennella kierroksella 180. varausvuorolla .

Fordjäll on pelannut 133 SHL:n runkosarjan ottelua. Näissä otteluissa hän on tehnyt seitsemän maalia ja 11 syöttöä eli yhteensä 18 tehopistettä. Forsfjäll on pelannut 17 SHL:n ylempien pudotuspelien ottelua. Näissä otteluissa hän on tehnyt yhden maalin. Hän on voittanut yhden SHL:n mestaruuden. 

## Huomautukset

## Lähteet
Kudruküla

**Kudruküla** on kylä Viron Itä-Virumaan maakunnan Narva-Jõesuun kaupunkikunnassa Narvanjoen rannalla lähellä Venäjän rajaa. Ennen vuotta 2017 se kuului Vaivaran kuntaan. Vuoden 2021 väestönlaskennan mukaan kylässä oli 89 asukasta. 

## Maantiede
Kudruküla sijaitsee Itä-Virumaan koillisosassa Narvanjoen alajuoksulla. Sen kautta kulkee Narva-Jõesuun ja Narvan välinen tie 91. Kylä rajautuu pohjoisessa Venäjään, idässä Tõrvajõen kylään, etelässä Peeterristin kylään, lounaassa Narvan kaupungin Kudrukülan kaupunginosaan sekä lännessä Narva-Jõesuuhun. Kylän länsirajana toimii Kudruküla oja, joka yhtyy Narvanjokeen Kaunissaaren eteläpuolella. Kaunissaarta on vanhastaan käytetty lampaiden laiduntamiseen.

## Historiaa
Varhaisin tunnettu maininta Kudrukülan nimestä on vuodelta 1503 muodossa *Kudderendorp*. Lauri Kettunen on arvellut kylän nimen perustuvan joko sanoihin *kudrutama* (’kukertaa’) ja *kudres* (’teeri’) tai muinaiseen henkilönnimeen **Kutroi*. Kylästä on käytetty saksaksi nimeä *Kutterküll* ja suomeksi myös nimeä *Kutterkylä*.

Alkujaan kylän maat kuuluivat valtiolle tai Narvan kaupungille. Kudrukülan kartano kuului sen sijaan Tallinnan kaupungille, kunnes vuonna 1646 Ruotsin kuningatar Kristiina antoi sen Narvan kaupungille. Vuonna 1688 Kaarle XI:n valtakaudella kartano, jonka maihin kuului myös Hungerburg eli myöhempi Narva-Jõesuu, siirtyi reduktiossa valtiolle. Kylässä asui tuona vuonna 14 sukua, joista kaksi asui Kudruküla ojan toisella puolella Väike-Kudrukülassa (’Vähä-Kudruküla’). Kudruküla kasvoi suurten kuolonvuosien aikana, jolloin useat lähiseudun kylien asukkaat muuttivat Narvanjoen kalavesien varrelle.

Kylässä on perinteisesti puhuttu viron koillismurteisiin kuuluvaa inkerinsuomalais- ja inkeroisvaikutteista murretta.

Kudrukülaan perustettiin koulu vuonna 1862, jonka piiriin kuului myös viereinen Riigiküla. Koulurakennus korvattiin uudella jo vuonna 1864. Narvan kaupungin omistaman Kudrukülan kartanon mailla sijainnut Narva-Jõesuu alkoi kehittyä kylpyläpaikkakunnaksi vuonna 1873 ja erotettiin kauppalaksi (*alev*) vuonna 1917. Kudruküla liitettiin kauppalaan kesäkuussa 1920. Vuonna 1922 kylässä oli 110 asukasta, jotka muodostivat suuren osan silloisen kauppalan väestöstä.

Kudruküla tuhoutui lähes täysin toisessa maailmansodassa. Sodan jälkeen kylän lähellä sijainnut Leekovan suo ojitettiin ja sen paikalle alettiin rakentaa siirtolapuutarhoja. Puutarha-alue kuuluu nykyisin Narvan kaupunkiin Kudrukülan kaupunginosana. 

## Lähteet
Lapilan kartano (Kerava)

**Lapilan kartano** on Keravalla, Lapilan asuinalueella sijaitseva kartano. Lapilan kartanon omistaa Keravan kaupunki ja sen tilat ovat varattavissa tilaisuuksien järjestämiseksi.

## Lähteet

## Aiheesta muualla
*
UFC 325

**UFC 325: Volkanovski vs. Lopes 2** oli vapaaottelutapahtuma, joka järjestettiin 1. helmikuuta 2026 Sydneyssä. Tapahtuman pääottelussa nähtiin Alexander Volkanovskin ja Diego Lopesin uusintaottelu höyhensarjan mestaruusvyöstä.

## Tulokset

## Bonukset
Bonuksen voittaneet ottelijat saivat palkkioksi 100 000 dollaria.. Muut lopetukset saivat 25 000 dollarin bonukset. 
***Illan suoritus: Maurício Ruffy ja Quillan Salkilld**
***Illan kamppailu: Alexander Volkanovski vs. Diego Lopes**
## Lähteet
https://www.tapology.com/fightcenter/events/136549-ufc-325-volkanovski-vs-lopes-2

https://www.ufc.com/event/ufc-325
Nolléval

**Nolléval** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 65 kilometriä Dieppen kaupungista kaakkoon.

Nolléval muodostettiin vuonna 1824 kolmen entisen kunnan, Nollévalin, Le Boulayn ja Montagnyn, yhdistyessä. Saint-Aubinin kirkko on rakennettu uudelleen vuonna 1885.

Montagnyn kylässä sijainnut 1000-luvulta peräisin oleva kirkko tuhoutui vuonna 1832. Rakennuksesta on jäljellä vain Saint-Leun kappeli. Kappelin kirkon puoleinen sivu suljettiin, ja oven eteen rakennettiin kuisti vuonna 1839. Lisäksi lisättiin valettu kello ja sille torni.

## Lähteet

## Aiheesta muualla
Pommereux

**Pommereux** on kunta Pohjois-Ranskassa Seine-Maritimen departementissa Normandian alueella. Se sijaitsee noin 61 kilometriä Dieppen kaupungista kaakkoon.

Useimmat Pays de Brayn alueen kirkot ovat vanhoja. Samoin on Pommereux'n Pyhän Pietarin ja Paavalin kirkko, joka rakennettiin 1100- ja 1200-luvuilla paikallisesta kivestä. Kirkko koki mittavan restauroinnin vuonna 1890, jonka aikana kellotorni rakennettiin uudelleen, koska vanha torni uhkasi romahtaa holvin päälle. Holvi koostuu kahdesta 1500-luvulta peräisin olevasta tammiholvista.

## Lähteet

## Aiheesta muualla
Labour Church

**Labour Church** oli organisaatio Englannissa, joka jätti teologiset oppikysymykset yksityisasiaksi ja harrasti ihmisten vapautusta sosiaalisesta ja moraalisesta orjuudesta uuden sosialistisen järjestyksen avulla. Ensimmäisen tällaisen seurakunnan perusti Manchesterissä unitaarinen pappi John Trevor 1891. Monet ammattiyhdistykset kannattivat Labour churchiä ja pitivät sunnuntaisin kokouksia sen rituaalin mukaan.

Trevorin erottua organisaatiosta sen toiminta hiipui.
Vuonna 1909 pidetyssä kokouksessa toimintaa yritettiin elvyttää ja uudeksi nimeksi otettiin Socialist Church.

## Katso myös
* Kristillinen sosialismi

## Lähteet

## Aiheesta muualla
* David Fowler Summers, Labour church and allied movements of the late 19th and early 20th centuries, University of Edinburgh 1958 
* K. S. Inglis, The Labour Church Movement, Cambridge University 1958
* Labour Church (kirjaesittely: Neil Johnson, The Labour Church: The Movement and Its Message (Routledge 2017), )
Tummatupaskynsikäs

**Tummatupaskynsikäs** (*Lyophyllum fumosum*) on kynsikkäiden sukuun kuuluva laji. Sitä esiintyy poluilla, tienpientareilla ja alueilla, joilla maata on muokattu. Se kasvaa suurissa tiheissä ryhmissä. Lakki on aluksi kupera ja vanhemmiten se levenee, joskus muuttuu kellomaiseksi. Heltat vaihtelevat väriltään valkoisesta kellertävään ja harmahtavaan. Ne ovat leveälti kiinnittyneitä jalkaan. Malto on valkoinen. Sieni tuoksuu jauhoiselta ja sen maku on mieto, hieman kitkerä.

## Lähteet

## Aiheesta muualla
* Global Biodiversity Information Facility (GBIF): Lyophyllum fumosum
Latvialainen viittomakieli

**Latvialainen viittomakieli** () on pääsääntöisesti Latvian kuurojen yhteisön käyttämä viittomakieli. Kielen katsotaan olevan elinvoimainen eikä sillä ole tunnettuja murteita.

Ensimmäinen kuuroja edustava yhdistys Latviassa perustettiin jo vuonna 1920, mutta tämän seuraajaksi on sittemmin perustettu nykyinen Latvian kuurojen yhdistys. Yhdistyksen tarkoituksena on edustaa maan kuurojen yhteisöä. Viittomakielen sormiaakkoset standardoitiin ensimmäisen kerran vuonna 1951. Vuonna 1999 säädetty kielilaki velvoittaa valtiota tukemaan viittomakieltä maan kuurojen yhteisön kielenä.

Viittomakieltä opetetaan ainakin Latvian yliopistossa ja Riian Stradiņš-yliopistossa.

## Lähteet
Olof Lundström Orloff

**Olof Uno Ingemar Lundström Orloff** (20. tammikuuta 1938 Tukholma – 8. syyskuuta 2022) oli ruotsalainen näyttelijä ja lasitaiteilija. Hän kävi 1960-luvun alussa Dramatenin oppilaskoulun ja aloitti uransa Dramatenissa ennen siirtymistään Helsingborgin kaupunginteatteriin ja sieltä Västeråsiin. Vuonna 1970 hän muutti takaisin Tukholmaan, missä hän esiintyi muun muassa Oscarsteaternin musikaaleissa ja revyissä. Orloff näytteli myös elokuvissa ja televisiosarjoissa. Orloff teki komiikkaa Nils Poppen kanssa. Vuonna 1981 hän muutti Ranskaan, missä hän näytteli muun muassa Pariisin Thalia Théâtressa.
## Lähteet
Jääpallon Allsvenskan-kausi 2023–2024

**Ruotsin [[jääpallo]]n [[Allsvenskan (jääpallo)|Allsvenskan]]** pelattiin kaudella 2023–2024 16 joukkueen kahden poolin sarjana so. pohjoinen ja etelä, joissa kummassakin oli kahdeksan joukkuetta. Oman poolinsa joukkueet pelasivat keskenään niin koti- kuin vierasottelut. Naapuripoolin joukkueiden kanssa pelattiin kunkin kanssa yksi ottelu eli oman poolin joukkueiden kanssa 14 ottelua ja naapuripoolin joukkueiden kanssa 8 ottelua eli kaikki yhteensä 22 ottelua.

**Poolijako:**

**Pohjoinen:** Borlänge, Falu BS, IK Tellus, Kalix Bandy, Katrineholm Bandy, Ljusdals BK, Tillberga Västerås, Örebro SK

**Eteläinen:** Finspångs AIK (uusi), IF Boltic, IFK Kungälv, Lidköpings AIK, Nässjö IF, Surte BK, Tranås BoIS (Uusi), Åby/Tjureda IF

Kesällä 2023 Kalix Bandy ilmoitti luopuvansa sarjapaikkansa. Korvaajaksi nostettiin tukholmalainen Djurgårdens IF, joka otti Kalixin paikan Allsvenskanin Pohjoisessa pooolissa.

Tällä sarjakaudella 10 Allsvenskan-joukkuetta 16:sta pelasi kotiottelunsa hallissa eli IF Boltic, Djurgårdens IF, Katrineholm Bandy, Lidköpings AIK, Nässjö IF, Surte BK, IK Tellus, Tillberga Västerås, Åby/Tjureda IF ja Örebro SK.

## Allsvenskan runkosarja

## Elitserien-karsinnat
Karsinnat pelattiin yhdessä neljän joukkueen lohkossa. Karsinnoissa pelasivat Elitserienin toiseksi ja kolmanneksi viimeinen eli IFK Vänersborg ja IFK Motala sekä Allsvenskanin toinen ja kolmas eli IF Boltic ja Ljusdals BK. Kaksi parasta pelaa seuraavalla kaudella 2023-2024 Elitserienissä.

IFK Motala säilytti sarjapaikkansa Elitserienissä ja Ljusdals BK nousi Elitserieniin.

## Allsvenskan-karsinnat

### Eteläinen ryhmä

Tranås BoIS säilytti Allsvenskan-paikkansa ja Mölndal Bandy nousi Allsvenskaniin. 
### Pohjoinen ryhmä

Borlänge Bandy säilytti Allsvenskan-paikkansa ja Kalix Bandy nousi Allsvenskaniin.

## Lähteet
Olle Sarri

**Nils Olof Fabian Sarri** (s. 20. tammikuuta 1972 Tukholma) on ruotsalainen näyttelijä. Hän teki ensiesiintymisensä kuusivuotiaana televisiosarjassa *Olles mammas morbror*. Lukion jälkeen Sarri haki useita kertoja Tukholman ja Malmön teatterikouluihin tulematta valituksi. Lopulta hän löi läpi  ZTV:n *Knesset*-sketsiohjelmassa.
## Lähteet

## Aiheesta muualla
Sarri

**Sarri** on seuraavien henkilöiden sukunimi:

* Leo Sarri (1903–1986), suomalainen näyttelijä
* Maurizio Sarri (s. 1959), italialainen jalkapallovalmentaja
* Nestori Sarri (1900–1966), suomalainen näyttelijä
* Olle Sarri (s. 1972), ruotsalainen näyttelijä

## Etunimenä
* Sarri Nironen (s. 1989), suomalainen kirjailija

## Katso myös
* *[[Sara ja Sarri]]*, Anni Swanin nuortenkirja vuodelta 1927
Daniel Larsson (näyttelijä)

**Daniel Larsson** (s. 20. tammikuuta 1975 Tukholma) on ruotsalainen näyttelijä. Hän on esiintynyt parissakymmenessä elokuvassa vuodesta 1995.
## Lähteet

## Aiheesta muualla
Şatlyk

**Şatlyk** on kaupunki Maryn maakunnan Oguzhanin piirikunnassa Turkmenistanissa. Se sijaitsee 25 kilometriä Marysta länteen. Vuoden 2022 väestönlaskennan mukaan kaupungissa oli 7&nbsp;725 asukasta.

Paikkakunnan nimenä oli vuoteen 1971 saakka Şehitli. Siitä tuli kaupunkimainen taajama vuonna 1973 ja kaupunki vuonna 1991.

Şatlyk on Maryn maakunnan maakaasun tuotannon hallinnollinen ja teollinen keskus, jossa toimii myös betonirakennetehdas. Sen lähistöllä on vuonna 1968 löydetty Şatlykin maakaasukenttä, ja sieltä saa alkunsa IVY-maihin johtava kaasujohto.

## Lähteet
Daniel Larsson

**Daniel Larsson** -nimisiä henkilöitä ovat:

* Daniel Larsson Wallerius, *Daniel Laurentii Wallerius* (1630–1689), ruotsalainen piispa
* Daniel Larsson (s. 1975), ruotsalainen näyttelijä
* Daniel Larsson (s. 1986), ruotsalainen jääkiekkomaalivahti.
Carl-Gunnar Wingård

**Carl-Gunnar Wingård** (27. helmikuuta 1894 Karlskrona – 20. tammikuuta 1977 Bromma) oli ruotsalainen näyttelijä. Hän näytteli useissa tukholmalaisissa teattereissa, muun muassa Dramatenissa. Wingård esiintyi myös lähes sadassa elokuvassa vuosina 1919–1965.

## Rooleja
* *[[Får jag lov, magistern!]]* (1947) – tukkukauppias Dymundson

## Lähteet

## Aiheesta muualla
Wingård

**Wingård** on seuraavien ruotsalaisten henkilöiden sukunimi:

* Carl Fredrik af Wingård (1781–1851), Uppsalan arkkipiispa
* Carl-Gunnar Wingård (1894–1977), näyttelijä
* Johan Wingård (1738–1818), Göteborgin piispa
Niina Petrõkina

**Niina Petrõkina** (myös *Petrokina* tai *Petrykina*; s. 14. elokuuta 2004 Tallinna) on virolainen taitoluistelija. Hän on kaksinkertainen Euroopan mestari peräkkäisiltä vuosilta (2025–2026). Petrõkinan vastuuvalmentaja on Svetlana Varnavskaja. Petrõkina on myös viisinkertainen ISU Challenger Seriesin mitalisti ja nelinkertainen Viron mestari naisten taitoluistelussa. Cascade-seuraa edustava, 158 cm pitkä Petrõkina aloitti taitoluistelun uransa vuonna 2008, eli hyvin varhaisessa lapsuudessaan.

## Lähteet
Jääpallon Allsvenskan-kausi 2024–2025

**Ruotsin [[jääpallo]]n [[Allsvenskan (jääpallo)|Allsvenskan]]** pelattiin kaudella 2024–2025 15 joukkueen sarjana, koska Elitserienitä pudonnut IFK Vänersborg otti IFK Motalan paikan pääsarjassa ja Borlänge Bandy luopui Allsvenskan-paikastaan. Tilalle 1.divisioonasta saatiin vain yksi paikka täytettyä, jonka otti vastaan Gustavsbergs IF. Sarja pelattiin aluksi yksinkertaisena kaikki-kaikkia vastaan. Sen jälkeen 8 parasta pelasi yksinkertaisen sarjan toisiaan vastaan eli pelejä tuli alkusarjan 14 lisäksi 7 loppusarjaottelua; yhteensä siis 21 ottelua. Alemmassa loppusarja oli 7 joukkuetta eli kertyi kaikkiaan 20 ottelua, joista alkusarjassa 14 ja loppusarjassa 6.

Huhtikuussa 2024 Borlänge Bandy ilmoitti luopuvansa sarjapaikkansa. Korvaajaksi nostettiin Gustavsbergs IF.

Tällä sarjakaudella 12 Allsvenskan-joukkuetta 15:sta pelasi kotiottelunsa hallissa eli IF Boltic, Djurgårdens IF, Katrineholm Bandy, Lidköpings AIK, Mölndal Bandy, Nässjö IF, IFK Rättvik, Surte BK, IK Tellus, Tillberga Västerås, Åby/Tjureda IF ja Örebro SK.

## Allsvenskan runkosarja

## Allsvenskan ylempi jatkosarja

## Allsvenskan alempi jatkosarja

## Elitserien-karsinnat
Karsinnat pelattiin yhdessä neljän joukkueen lohkossa. Karsinnoissa pelasivat Elitserienin toiseksi ja kolmanneksi viimeinen eli Frillesås BK ja Åby/Tjureda IF sekä Allsvenskanin toinen ja kolmas eli IFK Kungälv ja Tillberga Västerås. Kaksi parasta pelaa seuraavalla kaudella 2025-2026 Elitserienissä.

Frillesås BK ja Åby/Tjureda IF säilyttivät sarjapaikkansa Elitserienissä.

## Allsvenskan-karsinnat
Allsvenskan-karsinnat pelattiin kolmessa maantieteellisessä ryhmässä:
***Pohjoinen:** Kalix Bandy, Västanfors IF (1.div.) ja UNIK Bandy  (1.div.)
***Keskinen:** Falu BS, IFK Motala (1.div.) ja Målilla GoIF (1.div.)
***Eteläinen:** Mölndal Bandy, Blåsut BK (1.div.) ja Surte BK (1.div.)

Jokaiselle joukkueelle tuli karsintaryhmässä neljä ottelua:

### Pohjoinen karsintaryhmä

Kalix Bandy säilytti Allsvenskan-paikkansa. 
### Keskinen karsintaryhmä

Falu BS säilytti Allsvenskan-paikkansa. 
### Eteläinen karsintaryhmä

Mölndal Bandy säilytti Allsvenskan-paikkansa.

## Lähteet
Carl Olof Björling

**Carl Olof Björling** (16. syyskuuta 1804 Västerås – 20. tammikuuta 1884 Västerås) oli ruotsalainen teologi, opettaja ja pappi, joka toimi Västeråsin hiippakunnan piispana vuosina 1866–1893. Björling oli sekä uskonnollisissa että maallisissa kysymyksissä konservatiivinen.
## Lähteet
Little Saint James

**Little Saint James** on Yhdysvaltain Neitsytsaariin kuuluva saari, joka sijaitsee yhden saariryhmän pääsaaren, Saint Thomasin, edustalla yhdessä Great Saint Jamesin saaren kanssa. Koska saari kuului vuosina 1998–2019 liikemies ja seksuaalirikoksesta tuomitulle Jeffrey Epsteinille, saari tunnetaan myös epävirallisesti **Epsteinin saarena**.

## Maantiede
Pinta-alaltaan saari on 71,6 eekkeriä, eli noin 0,29 km2. Geologisesti saari on muodostunut kahdesta merenpinnan yläpuolelle nousseesta vuorenhuipusta.

## Historia
Saaresta tuli osa Yhdysvaltoja vuonna 1917, kun Tanska myi silloiset Länsi-Intian saarensa Yhdysvalloille 25 miljoonalla dollarilla.

Vuonna 1993 saari sai huomiota sen jälkeen, kun taikuri David Copperfield kosi malli Claudia Schifferia saarella vain kolme kuukautta parin tavattua toisensa.

### Jeffrey Epsteinin omistuksessa
Huhtikuussa 1998 saaren osti 7,95 miljoonalla dollarilla L.S.J. -niminen yritys, jonka puolestaan omisti kokonaisuudessaan Jeffrey Epstein. Hän osti vieressä sijaitsevan Great Saint Jamesin vuonna 2016. Little Saint James oli kuitenkin hänen ensisijainen asuinpaikkansa.

Epsteinin uhrit ovat kertoneet, että heitä hyväksikäytettiin Little Saint Jamesilla.

Saarten omistus oli harmaalla alueella Epsteinin kuoleman jälkeen. Vuonna 2023 Black Diamond Capital Managementin perustaja Stephen Deckoff osti molemmat saaret 60 miljoonalla dollarilla. Hän sanoi tuolloin suunnitelevansa muuttavan ne lomakohteiksi. Vuotta aiemmin molemmat saaret olivat tulleet myytäviksi ja pyyntihinta oli 125 miljoonaa dollaria.

## Lähteet
Venäjän naisten koripallon Valioliiga

**Venäjän naisten koripallon Valioliiga** () on Venäjä naisten koripallon korkein sarjataso. Sarjan historia ulottuu vuoteen 1937, jolloin Neuvostoliiton mestaruuskilpailut alkoivat järjestää nykyisen kaltaista liigamuotoa. Valioliiga on pysynyt Venäjän naisten koripallon ensimmäisenä sarjatasona myös Neuvostoliiton hajoamisen jälkeen.

Sarjan alapuolella sijaitsee Superliiga 1 (), joka toimii käytännössä toiseksi korkeimpana sarjatasona. Näiden kahden sarjan välillä tapahtuu suora putoaminen ja nousu.

Runkosarjan jälkeen 8 parasta joukkuetta etenee pudotuspeleihin. Runkosarjan viimeiseksi sijoittunut joukkue putoaa suoraan Superliiga 1:een.

## Joukkueet kaudella 2025–2026
Seuraavat joukkueet pelaavat Venäjän naisten koripallon Valioliigassa:
* Dinamo Kursk
* Dinamo Moskova
* Dinamo Novosibirsk
* Energia Ivanovo
* Jenisei Krasnojarsk
* MBA Moskova
* Nadežda Orenburg
* Neftjanik-Titan
* Nika Syktyvkar
* Politeh-SamGTU Samara
* Sparta&K Vidnoje
* UGMK Jekaterinburg

## Lähteet
Ruben Kluivert

**Ruben Caine Kluivert** (s. 21. toukokuuta 2001 Amsterdam) on alankomaalainen jalkapalloilija. Hän edustaa Ranskan Ligue 1:ssä pelaavaa Lyonia ja on pelipaikaltaan keskuspuolustaja.

## Seurajoukkueura
Kluivert on AFC:n kasvatti. Hän siirtyi vuonna 2018 FC Utrechtin junioreihin.

Kluivert debytoi Utrechtin edustusjoukkueessa 11. toukokuuta 2022 Eredivisie-ottelussa AZ Alkmaaria vastaan. Kaudella 2022–2023 hän pelasi 13 Eredivisien ottelua sekä yhden KNVB-cupin ottelun. Kluivert pelasi myös vuosina 2020–2023 Utrechtin reservijoukkue Jong Utrechtissä yhteensä 52 Eerste Divisien ottelua, joissa hän teki kaksi maalia.

Syyskuun alussa 2023 Kluivert siirtyi Utrechtistä ilmaissiirrolla FC Dordrechtiin. Kaudella 2023–2024 hän pelasi 20 Eerste Divisien ottelua ja kaksi nousukarsintaottelua.

Kesällä 2024 Kluivert siirtyi portugalilaisseura Casa Piaan. Kaudella 2024–2025 hän pelasi 21 Primeira Ligan ottelua ja teki maalin 25. lokakuuta 2024 ottelussa CD Nacionalia vastaan. Portugalin cupissa hän pelasi kolme ottelua.

Heinäkuussa 2025 Kluivert siirtyi Casa Piasta ranskalaisseura Lyoniin 3,78 miljoonan euron siirtosummalla. Hän allekirjoitti Lyonin kanssa viisivuotisen sopimuksen. Kluivert teki ensimmäisen maalinsa Lyonin pelaajana 2. lokakuuta 2025 Eurooppa-liigan ottelussa Red Bull Salzburgia vastaan, jonka Lyon voitti lukemin 2–0.

## Muuta
Kluivertin isä on entinen maajoukkuejalkapalloilija Patrick Kluivert. 

Kluivertilla on kolme veljeä: Quincy (s. 1997), Justin (s. 1999) ja Shane (s. 2007), joista kaikki ovat myös jalkapalloilijoita. Justin Kluivert on edustanut jokaista Euroopan viidestä suuresta sarjasta ja debytoi Alankomaiden maajoukkueessa vuonna 2018. Shane Kluivert puolestaan teki ensimmäisen ammattilaissopimuksensa FC Barcelonan kanssa syyskuussa 2023. Veljeksistä vanhin Quincy Kluivert on pelannut Alankomaiden alasarjoissa, mutta ei ikinä pelannut jalkapalloa ammattilaistasolla.

Kluivertilla on surinamelaisia ja curaçaolaisia sukujuuria. Hän voi halutessaan edustaa Alankomaiden sijaan Surinamen tai Curaçaon maajoukkuetta, mutta Kluivert on itse ilmoittanut tavoitteekseen Alankomaiden maajoukkueen.

## Lähteet
Kivisilta (Kerava)

**Kivisilta** on vuonna 1908 valmistunut kivinen holvisilta Keravalla, Ylikeravan ja Kaskelan kaupunginosien rajalla. Silta ylittää Keravanjoen. 

Sillan kautta kulki jo keskiajan lopulla kulkuyhteys Tuusulan ja Sipoon välillä. Puisten siltojen kunnossapito ja uusiminen tuli kalliiksi ja sipoolaiset olivat tämän väylän sillan hoitovastuussa siitä huolimatta, että silta oli silloisessa Tuusulassa.  Sipoolaiset pääsivät hoitoriidoista ja -vastuusta eroon vuonna 1895. Tuusulalaisilla ei ollut sillalle kovinkaan paljon käyttöä, 1950-luvulla sillan ylittävä tie johti Ahjoon. Silta uusittiin vielä kerran, mutta puusillan sijasta tuusulalaiset rakensivat kivisen holvisillan, jonka ylläpitokustannukset olivat huomattavasti halvemmat. Sillan suunnittelija oli J. A. Blomqvist. Rakennustyön teki kivenhakkaaja Verlander Keravalta. Sillan kaiteet ovat rautaa, uuteen käyttöön muovattuja Talman radan kiskoja. 

Sillan lähellä on Pekka Kaikkosen suurikokoinen punagraniittinen reliefiteos *Purjehtiva muuri*, joka on valmistunut 1997 ja siirretty nykyiselle paikalleen 2021.

Nykyisin Keravalta itään suuntautuva liikenne on siirtynyt Porvoontielle ja Ahjontielle, jotka ylittävät Keravanjoen etelämpänä. Kivisillalle johtava *Kivisillantie* päättyy pian sillan itäpuolella umpikujaan joen suuntaisesti kulkevan Helsingin–Lahden moottoritien vieressä olevan melumuurin luona.

## Lähteet
Henri de Lacaze-Duthiers

**Henri de Lacaze-Duthiers**, (1821–1901) oli ranskalainen eläintieteilijä. Hän tuli 1854 professoriksi Lillen yliopistoon, 1865 Pariisin yliopistoon ja 1872 Roscoffin biologisen aseman johtajaksi. Hän tutki hyönteisiä, nilviäisiä ja muita alempia eläimiä. Hän julkaisi vuodesta 1872 sarjaa *Archives de Zoologie*.

## Teoksiet
* *Histoire de l’organisation et du développement du dentale* (1858)
* *Mémoire sur le pourpre* (1859)
* *Histoire naturelle du corail* (1864)
* *Les ascidies simples des cötes de France* (1874–1877)
* *Le monde de la mer et ses laboratoires* (1889)

## Lähteet

## Aiheesta muualla
Herbert Blumer

**Herbert Blumer** (7. maaliskuuta 1900 St. Louis, Missouri – 13. huhtikuuta 1987 Danville, Kalifornia) oli yhdysvaltalainen sosiologi, joka tunnetaan symbolisen interaktionismin koulukunnan perustajana ja nimeäjänä. Hän toimi George Herbert Meadin ajatusten keskeisenä tulkitsijana ja jatkajana.

Blumer suoritti kandidaatin- ja maisterintutkintonsa Missourin yliopistossa ja väitteli tohtoriksi Chicagon yliopistossa vuonna 1928. Opiskeluaikanaan hän pelasi ammattilaisjalkapalloa Chicago Cardinals -joukkueessa ja nimettiin vuonna 1928 All-American Guardiksi. Blumer toimi Chicagon yliopiston sosiologian laitoksella vuoteen 1952, jonka jälkeen hän siirtyi johtamaan Kalifornian yliopiston Berkeleyn sosiologian laitosta. Hänet valittiin American Sociological Associationin puheenjohtajaksi vuonna 1955, ja vuonna 1983 hänelle myönnettiin yhdistyksen korkein tunnustus, Award for a Career of Distinguished Scholarship.

## Teokset

* *Movies, Delinquency, and Crime* (1933)
* *Movies and Conduct*. New York, Macmillan and Company (1933)
* *Critiques of Research in the Social Sciences: An Appraisal of Thomas and Znaniecki's ”The Polish Peasant in Europe and America”* (1939). New York : Social Sciences Research Council.
* *Mind, Self, and Society: From the Standpoint of a Social Behaviorist* (1967)
* *Symbolic Interactionism: Perspective & Method* (1986)
* *Industrialization as an Agent of Social Change: A Critical Analysis* (1990)

## Lähteet
Pakottamistoimien vastainen väline

**Pakottamistoimien vastainen väline** (), arkikielessä **”kauppasinko”** (), on Euroopan unionin (EU) instrumentti taloutensa suojelemiseksi ulkopuolisten valtioiden siihen kohdistaman pakottamisen vaikutukselta. Se perustuu Euroopan parlamentin ja EU:n neuvoston marraskuussa 2023 antamaan asetukseen unionin ja sen jäsenvaltioiden suojelemisesta kolmansien maiden harjoittamalta taloudelliselta pakottamiselta.

Pakottamistoimien vastaisen välineen avulla EU voisi soveltaa taloudellista pakottamista harjoittavaan kolmanteen maahan muun muassa kauppaa koskevia rajoituksia, esimerkiksi ottamalla käyttöön korotettuja tulleja tai tuonti- tai vientilisenssejä tai rajoittamalla palveluja tai julkisia hankintoja. Pakottamistoimien vastaisen välineen tarkoituksena on lieventää kolmannen maan pakottamistoimia ja saada ne loppumaan vuoropuhelun avulla.

EU:n mahdollisia vastatoimia olisi tarkoitus käyttää vasta viimeisenä keinona kolmatta maata vastaan. Instrumenttia ei vielä koskaan ole käytetty, mutta tammikuussa 2026 sen käyttöä alettiin harkita Yhdysvaltoja vastaan, kun presidentti Donald Trump uhkasi eräitä EU-maita tulleilla, ellei saisi Grönlantia Yhdysvalloille.

## Lähteet
Latvian EU-kansanäänestys

**[[Latvia|Latviassa]] järjestettiin kansanäänestys EU-jäsenyydestä** 20. syyskuuta 2003. Enemmistö kannatti unioniin liittymistä.

## Tausta
Latvia kutsuttiin liittymään unioniin Kööpenhaminassa joulukuussa 2002, minkä jälkeen maassa alettiin valmistella kansanäänestyksen järjestämistä.

Äänestäjille esitetty kysymys, johon heidän piti vastata joko "kyllä" tai "ei", oli seuraavanlainen:Vai jūs esat par Latvijas dalību Eiropas Savienībā? ()Enemmistön tuen lisäksi kansanäänestyksessä vaadittiin myös, että vähintään puolet viimeisimmissä parlamenttivaaleissa äänestäneistä (väh. 497 543 ihmistä) kävisi äänestämässä kansanäänestyksessä, jotta äänestystulos olisi laillisesti pätevä.

## Kamppanjointi
Kampanjointi alkoi virallisesti 5. toukokuuta. Äänestyspaikat olivat auki klo 7–22 ja äänestäjillä piti olla mukanaan voimassa oleva Latvian passi. 

Virossa äänestettiin myös EU-jäsenyydestä viikkoa aikaisemmin kuin Latviassa. Kun enemmistö virolaisista kannatti jäsenyyttä, uskottiin sen vaikuttavan myös latvialaisten halukkuuteen äänestää EU-jäsenyyden puolesta.

## Tulokset

### Reaktioita
Presidentti Vaira Vīķe-Freiberga sanoi, että kansanäänestyksen tulos on "pyyhkinyt lopullisesti pois Euroopan kartalta jakoviivan, jonka vastenmielinen Molotov–Ribbentrop-sopimus siihen veti vuonna 1939".

## Lähteet
Grenade (1888)

**Grenade** oli Ranskan laivaston Fusée-luokan tykkivene.

## Valmistus
Alus tilattiin 5. elokuuta 1882 Lorientin laivastotelakalta, missä köli laskettiin 10. lokakuuta. Alus laskettiin vesille 18. lokakuuta 1888 ja otettiin palvelukseen 15. marraskuuta 1888 koeajoja varten. Se otettiin varsinaiseen palvelukseen 21. toukokuuta 1889.

## Palvelus
Alus lähti 21. toukokuuta 1889 Lorientista Cherbourgiin. Se oli 20. kesäkuuta La Houguessa  tykistöammunnoissa. Alus siirrettiin 3. heinäkuuta 1890 reserviin eikä koskaan palannut palvelukseen. Alus poistettiin palveluksesta 25. kesäkuuta 1905 ja alusluettelosta 9. huhtikuuta 1906. Se myytiin 28. heinäkuuta 1906 *[[Flamme (1885)|Flammen]]* kanssa M. Cousinille romutettavaksi.

## Lähteet
*

### Viitteet
Danmarkshavn

**Danmarkshavn** on Tanskan ilmatieteen laitoksen radio- ja sääasema Koillis-Grönlannissa. Paikka on saanut alkunsa vuosien 1906–1908 tanskalaisen retkikunnan tukikohtana. Radio- ja sääasema perustettiin vuonna 1948.

## Maantiede
Danmarkshavn sijaitsee Koillis-Grönlannissa Germania Landin niemimaan eteläosassa Danmark Havnin suojaisan lahden rannikolla. Paikalla on nykyisin useita rakennuksia ja kiitotie.

## Historia

Danmarkshavn on saanut nimensä tanskalaisen retkikunnan 1906–1908 käyttämän alus *Danmarkin* mukaan. Alus ankkuroitui lahdelle, jonka rannikolle retkikunta rakennutti alkujaan *Villaen*-nimisen tukikohdan. Lahti on nimetty karttoihin kaksiosaisena nimenä Danmark Havn ja tukikohta eli myöhempi sääasema on kirjoitettu samalla nimellä yhteen. Tukikohtaa käytti lyhyen aikaa vuosien 1909–1912 *Alabaman* retkikunta. Vuonna 1919 paikkaa korjautti tanskalainen Ostgrønlandske Fangstkompagni, joka käytti paikkaa metsästysasemana. Paikalla on kahden keripukkiin kuolleen metsästäjän Robert Frørupin ja Hans Nielsenin haudat. Metsästäjät kuolivat sen jälkeen, kun heille tarvikkeita tuomassa ollut alus *Dagny* upposi vuonna 1920. Paikalla on myös muistomerkki vuosien 1906–1908 tanskalaisen retkikunnan kolmelle kuolleelle jäsenelle.

Vuodesta 1929 asemaa käytti tanskalainen yhtiö Nanok. Vuonna 1948 perustettiin Kansainvälisen siviili-ilmailujärjestön sää- ja radioasema. Nykyisin sää- ja radioasemaa käyttää Tanskan ilmatieteen laitos.

*[[Danmarkshavn (elokuva)|Danmarkshavn]]* on myös radio- ja sääaseman rakentamisesta kertova tanskalainen dokumenttielokuva vuodelta 1948.

## Lähteet
Pentti Vähäkallio

**Bror Pentti Carl Vähäkallio** (27. helmikuuta 1920 Helsinki – 14. toukokuuta 2000 Helsinki) oli suomalainen rakennetekniikan apulaisprofessori.

Pentti Vähäkallion vanhemmat olivat professori Toivo Vähäkallio ja Lyyli Ellen Fagerholm ja puoliso vuodesta 1950 diplomi-insinööri Aune Irene Kalervo. Vähäkallio tuli ylioppilaaksi Helsingin Suomalaisesta Yhteiskoulusta 1939 ja valmistui Teknillisestä korkeakoulusta diplomi-insinööriksi 1949.

Vähäkallio oli suunnittelija isänsä  insinööritoimistossa 1949–1961 ja sitten omassa insinööritoimistossaan. Teknillisessä korkeakoulussa hän oli assistentti 1949–1967, erikoisopettaja 1962–1967, huoneenrakennustekniikan vs. apulaisprofessori 1967–1968, apulaisprofessori 1969–1979 ja vt. professori 1976–1978 ja rakennetekniikan apulaisprofessori 1980–1986. Vähäkalliolla oli myös useita alansa asiantuntija- ja luottamustehtäviä. Hän sekä jukaisi tutkimuksia ja kirjoitti yksin ja muiden kanssa tietoteoksia.

## Lähteet
François d'Aix de La Chaise

**François d’Aix de La Chaise t. Lachaise**, myös nimellä père La Chaise (isä La Chaise) (1624–1709), oli ranskalainen jesuiitta ja Ludvig XIV:n rippi-isä vuodesta 1675. Hän neuvoi tätä muun muassa kumoamaan Nantesin ediktin. Hänen Pariisista itäänpäin oleva maatalonsa Mont-Louis muutettiin 1804 Père-Lachaise -nimiseksi hautausmaaksi.

## Lähteet

## Aiheesta muualla
Achéron (1885)

**Achéron** oli Ranskan laivaston Achéron-luokan tykkivene.

## Valmistus
Alus tilattiin 5. elokuuta 1882 Cherbourgin laivastotelakalta, missä köli laskettiin 4. marraskuuta. Alus laskettiin vesille 23. huhtikuuta 1885 ja otettiin palvelukseen 10. huhtikuuta 1888 koeajoja varten. Se otettiin varsinaiseen palvelukseen 2. lokakuuta 1889.

## Palvelus
Alus lähti 3. lokakuuta 1889 Cherbourgista Touloniin, jonne se saapui 2. marraskuuta. Saapumisen jälkeisenä päivänä alus siirrettiin reserviin. Se korvasi 6. tammikuuta 1892 Toulonissa purjein varustetun kuljetusalus *Provençalen* tukikohta-aluksena. Alus oli heinäkuusta elokuuhun 1892 palveluksessa sotaharjoitusta varten. Vuodesta 1897 alkaen alus oli Bizertessä, kunnes se oli 1900 Toulonissa kattiloiden vaihdossa. Alus palautettiin palvelukseen 8. tammikuuta 1901 ja lähti 20. tammikuuta Saigoniin, missä se korvasi maaliskuussa 1904 *[[Styx (1891)|Styxin]]* Rach Duaan (Vung Tao) sijoitetun Dégense mobilen keskusaluksena. Alus poistettiin palveluksesta 3. lokakuuta 1910 Saigonissa. Se todettiin käyttökelvottomaksi 22. joulukuuta 1911 ja poistettiin alusluettelosta 6. helmikuuta 1912. Alus huutokaupattiin 10. joulukuuta 1912 Saigonissa cholonilaiselle kauppiaalle M. Lê-Maille romutettavaksi.

## Lähteet
*

### Viitteet
Karl Lachmann

**Karl Konrad Ferdinand Wilhelm Lachmann** (1793–1851) oli saksalainen filologi. Hän oli uudenaikaisen filologisen tekstikritiikin perustaja. Hän irrotti tekstikritiikin subjektiivisista näkemyksistä ja saattoi sen tieteellisen metodin kohteeksi. Hän kohdisti kritiikkinsä sekä antiikkiseen että muinaissaksalaiseen kirjallisuuteen.

Lachmannin tuotantoa antiikin kirjallisuuden alalla ovat muun muassa *Betrachtungen über Homers Ilias* (3. p. 1874) sekä hänen monet latinankielisistä kirjailijoista toimittamansa laitokset, etenkin Lucretiuksen laitos. Germanistisella alalla olivat käänteentekeviä hänen *Nibelungenlied*-tutkielmansa, joiden tuloksia uudempi tutkimus on kuitenkin rajoittanut: *Über die ursprungliche Gestalt des Gedichts. Der Nibelunge Not* (1816), painokset *Der Nibelunge Not und die Klage* (1826), ja *Zwanzig alte Lieder von den Nibelungen* (1840), joista viimemainittu sisältää Lachmannin käsityksen mukaan ainoat aidot Nibelung-runot. Muita vanhoja saksalaisia kirjailijoita, joiden kriittisiä painoksia hän on julkaissut, ovat Walther von der Vogelweide (1827), Hartmann von Aue (*Iwein*, 1827; *Gregor*, 1838), Wolfram von Eschenbach (1838) ja Ulrich von Lichtenstein (1841). Lisäksi Lachmann teki tutkielmat *Über die Leiche der deutschen Dichter des 12. und 13. Jahrhundert.* (1829), *Über althochdeutsche Betonung und Verskunst* (1831). *Über das Hildebrandslied* (1833) ja *Über den Eingaug des Parzival* (1835).

## Lähteet

## Aiheesta muualla
Fusée (1884)

**Fusée** oli Ranskan laivaston Fusée-luokan tykkivene.

## Valmistus
Alus tilattiin 5. elokuuta 1882 Lorientin laivastotelakalta, missä köli laskettiin 10. lokakuuta. Alus laskettiin vesille 8. toukokuuta 1884 ja otettiin palvelukseen 25. marraskuuta 1885 koeajoja varten.

## Palvelus
Alusta esitettiin 28. lokakuuta 1887 täyteen palvelukseen, jolloin se siirrettiin reserviin. Se otettiin palvelukseen 20. helmikuuta 1888. Seuraavana päivänä alus lähti Touloniin, missä se palautettiin reserviin. Alus siirrettiin 1904 Tunisiaan, missä se sijoitettiin 1. joulukuuta 1908 reserviin. Alus poistettiin palveluksesta 15. lokakuuta 1909 ja alusluettelosta 24. maaliskuuta 1910. Alus myytiin 24. elokuuta 1912 Bizertessä romutettavaksi.

## Lähteet
*

### Viitteet
Cocyte (1887)

**Cocyte** oli Ranskan laivaston Achéron-luokan tykkivene.

## Valmistus
Alus tilattiin 5. elokuuta 1882 Cherbourgin laivastotelakalta, missä köli laskettiin 4. marraskuuta. Alus laskettiin vesille 13. tammikuuta 1887 ja otettiin palvelukseen 20. tammikuuta 1890 koeajoja varten, joiden tulokset hyväksyttiin 23. heinäkuuta.

## Palvelus
Alus siirrettiin 1. elokuuta 1891 Cherbourgissa reserviin, mistä se oli lyhyitä aikoja palveluksessa kuten sotaharjoituksissa heinäkuussa 1894. Alus palautettiin palvelukseen 20. tammikuuta 1899, jolloin se korvasi *[[Flamme (1885)|Flammen]]* Dunkerquen défense mobilessa. Alus siirrettiin 19.–20. helmikuuta Dunkerqueen. Se poistettiin alusluettelosta 9. maaliskuuta 1910. Alus oli myytävänä Cherbourgissa 1910–1911.

## Lähteet
*

### Viitteet
Lachner

**Lachner** on muun muassa seuraavien saksalaisten säveltäjäveljesten sukunimi:

* Franz Lachner (1803–1890), säveltäjä ja kapellimestari
* Ignaz Lachner (1807–1895), säveltäjä ja kapellimestari
* Theodor Lachner (1795–1877), säveltäjä 
* Vinzenz Lachner (1811–1893), säveltäjä
Phlégéton (1890)

**Phlégéton** oli Ranskan laivaston Achéron-luokan tykkivene.

## Valmistus
Alus tilattiin 5. elokuuta 1882 Cherbourgin laivastotelakalta, missä köli laskettiin maaliskuussa 1885. Alus laskettiin vesille 20. joulukuuta 1890 ja otettiin palvelukseen 21. maaliskuuta 1891 koeajoja varten, joiden tulokset hyväksyttiin lokakuussa 1892.

## Palvelus
Alus sijoitettiin 1. joulukuuta 1892 Cherbourgissa 2. luokan reserviin, mistä se palasi palvelukseen vain hetkittäin kuten vuosien 1893 ja 1894 kesäharjoituksiin. Alus palautettiin palvelukseen 20. heinäkuuta 1901. Alus lähti 19. elokuuta Cherbourgista Bizerteen, missä se korvasi rannikkopanssarilaiva *[[Tempête (1876)|Tempêten]]*. Alus teki lukuisia matkoja Touloniin, jossa toteutettiin aluksen tarvitsemat huollot.

Aluksen palveluksesta poisto aloitettiin 15. lokakuuta 1909 Bizertessä. Aluksen miehistö täydennys lopetettiin 31. lokakuuta. Meriministeri Delcassé määräsi 8. heinäkuuta 1912 säilömään aluksen mahdollista sodan ajan tarvetta varten, mikä mahdollisti aluksen ylläpidon. Aluksen taistelumasto ja savuhormit poistettiin. Aseistusta supistettiin poistamalla neljä 47 millimetrin tykkiä, minkä jälkeen alus ankkuroitiin Bizerten järvelle johtavaan kanavaan. Alus todettiin 2. elokuuta 1916 käyttökelvottomaksi, kun Pariisista saatiin tieto, ettei alukselle ole suunniteltua käyttöä. Pariisista ilmoitettiin 27. huhtikuuta 1917, että aluksen voisi ajaa Korfulla matalikolle tykistömaaliksi. Alus hinattiin kesällä 1917 Korfulle.

## Lähteet
*

### Viitteet
Styx (1891)

**Styx** oli Ranskan laivaston Achéron-luokan tykkivene.

## Valmistus
Alus tilattiin 5. elokuuta 1882 Cherbourgin laivastotelakalta, missä köli laskettiin syyskuussa 1889. Alus laskettiin vesille 22. elokuuta 1891 ja otettiin palvelukseen 1. joulukuuta 1892 koeajoja varten, joiden tulokset hyväksyttiin maaliskuussa 1893.

## Palvelus
Alus otettiin varsinaiseen palvelukseen 4. elokuuta 1893 ja määrättiin Saigoniin, jonne se lähti 27. elokuuta Cherbourgista. Alus oli 1903–1904 keskusaluksena Rach Duassa (Vung Tao). Se osallistui 1911 Poulo Condorilla hävittäjä *[[Takou (1900)|Takoun]]* nostoon. Alus oli 1912–1913 kartoitustehtävissä Mekongilla. Se poistettiin alusluettelosta 30. lokakuuta 1919 ja myytiin 19. joulukuuta Agliastrolle romutettavaksi.

## Lähteet
*

### Viitteet
Henri Lacordaire

**Jean Baptiste Henri Lacordaire** (1802–1861) oli ranskalainen saarnaaja. Hän kannatti nuorena Voltairen näkemyksiä mutta muuttui pian klerikalismin kannattajaksi. Hän toimi asianajajana Pariisissa 1822–1824, sai 1827 pappisvihkimyksen. Yhdessä Félicité de La Lamennais’n ja Charles de Montalembert’n kanssa hän perusti 1830 *[[L’Avenir (Ranska)|L’Avenir]]* -nimisen aikakauslehden mutta alistui 1832 Gregorius XVI:n bullaan ja palveli puhujakyvyillään katolisuutta. Näin Lamennais’n alkama vapaamielinen ultramontanismi siirtyi ranskalaiseen uuskatolisuuteen, josta tuli paavinvallan paras tuki. Lacordaire kutsuttiin 1835 saarnaajaksi Notre-Damen katedraaliin, joka aina hänen puhuessaan oli täynnä kuulijoita. Hän lähti 1837 Roomaan, jossa hänestä tuli 1840 dominikaanimunkki, ja hän palautti munkkikunnan Ranskaan (lakkautettiin 1790).

Lacordaire oli 1848 perustuslakia säätävän kokouksen jäsen. Hänet nimitettiin 1850 dominikaanien provinsiaaliksi Ranskaan, ja hän tuli 1854 Sorèzen vapaakoulun johtajaksi. Hänet valittiin 1860 Ranskan akatemian jäseneksi.

## Julkaisuja
* *Conférences de Notre-Dame de Paris* (3 osaa 1835–1850)
* *Lettre sur le Saint-Siège* (1838)
* *Vie de Saint Dominique* (1840–1841)
* *Éloges funèbres* (1844–1849)
* *Oeuvres complètes* (6 osaa 1858: 9 osaa 1901).

## Lähteet

## Aiheesta muualla
SC Telstar

**SC Telstar** on alankomaalainen jalkapalloseura Velsenin kaupungista. Seura on perustetu vuonna 1963. Seura pelaa kaudella 2025–2026 Alankomaiden korkeimmalla sarjatasolla Eredivisiessa. Seura pelaa kotiottelunsa BUKO Stadionilla.

## Lähteet
RAAL La Louvière

**RAAL La Louvière** on belgialainen jalkapalloseura La Louvièren kaupungista. Seura on perustetu vuonna 2017. Seura pelaa kaudella 2025–2026 Belgian korkeimmalla sarjatasolla Jupiler Pro Leaguessa. Seura pelaa kotiottelunsa Easi Arenalla.

## Lähteet
US Cremonese

**US Cremonese** on italialainen jalkapalloseura Cremonan kaupungista. Seura on perustetu vuonna 1903. Seura pelaa kaudella 2025–2026 Italian korkeimmalla sarjatasolla Serie A:ssa. Seura pelaa kotiottelunsa Stadio Giovanni Zinilla.

## Lähteet
Magon (1880)

**Magon** oli Ranskan laivaston Villars-luokan risteilijä.

## Valmistus
Alus tilattiin Cherbourgin laivastotelakalta, missä köli laskettiin 18. huhtikuuta 1876. Alus laskettiin vesille 9. elokuuta 1880 ja otettiin palvelukseen 1. heinäkuuta 1882 koeajoja varten. Se otettiin varsinaiseen palvelukseen joulukuussa 1884.

## Palvelus
Alus lähti 31. joulukuuta 1884 Cherbourgista Kaukoitään. Se poistettiin alusluettelosta 19. joulukuuta 1895 ja myytiin 17. hienäkuuta 1896 Brestissä M. Gordaisille romutettavaksi.

## Lähteet
*

### Viitteet
Luhanksaari

**Luhanksaari** on Päijänteen saari Luhangassa kirkonkylän eteläpuolella. Saaren pinta-ala on noin 1,35 neliökilometriä.

Luhanksaari sijaitsee Päijänteen Pilkanselän ja Tammiselän välisessä saaristossa. Etelässä Syväsalmi erottaa saaren Onkisalosta. Luhanksaaressa on loma-asutusta, joka keskittyy sen pohjois- ja etelärannoille. Saareen ei kulje tietä. Vanhin loma-asunto saaressa on rakennettu ennen 1960-lukua.

Noin 79 hehtaaria saaresta on liito-oravan elinympäristöä. Liito-oravilla on myös kulkuyhteys viereiseen Korppiseen saarten välissä olevan Lamppisen lintukosteikon ylitse.  Saaressa on myös vaarantuneen kalliokeuhkojäkälän kasvupaikkoja.

## Lähteet
FK Sotši

**FK Sotši** on venäläinen jalkapalloseura Sotšin kaupungista. Seura on perustetu vuonna 2018. Seura pelaa kaudella 2025–2026 Venäjän korkeimmalla sarjatasolla Venäjän Valioliigassa. Seura pelaa kotiottelunsa Sotšin olympiastadionilla.

## Lähteet
Naskalivalohai

**Naskalivalohai** (*Trigonognathus kabeyai*) on valohaihin kuuluva kalalaji. Lajia tavataan syvistä vesistä Tyynestämerestä.

## Koko ja ulkonäkö
Naskalivalohai voi kasvaa 47–54 cm pitkäksi, ja naaraat ovat hieman koiraita suurempia. Laji on pitkänomainen ja pitkäkuonoinen. Kuono suippenee kartiomaiseksi. Lajin silmät ovat suurehkot ja soikeat ja niiden takana on kookas hengitysaukko. Naskalivalohain harvat hampaat ovat kookkaat ja naskalimaiset muistuttaen käärmeiden torahampaita. Kalan evät ovat melko pienet ja kahden selkäevän edessä on piikki. Väriltään naskalivalohai on tumman ruskea, lähes musta, ja ihossa on pieniä piikkejä.

## Levinneisyys ja elintavat
Naskalivalohaita on tavattu Japanin, Taiwanin ja Havaijin lähistöllä. Se on syvien vesien laji, joka elää 150–1&nbsp;500 metrin syvyydessä. Laji todennäköisesti vaeltaa öisin lähemmäs pintaa ravinnon perässä. Naskalivalohai syö muita kaloja. Se synnyttää eläviä poikasia.

Naskalivalohaita saadaan toisinaan saaliiksi ja käytetään kalajauhon valmistamiseen.

## Lähteet
Jörgen Olsson

**Jörgen Olsson** on ruotsalainen suunnistaja. MM-kilpailuissa hän saavutti pronssia sprintissä Invernessin MM-kilpailuissa 1999 ja pronssia viestissä Tampereen MM-kilpailuissa 2001. EM-kilpailussa hänen paras saavutuksensa on sprintin 25. sija Roskilden EM-kilpailuissa 2004. Suunnistuksen maailmancupin osakilpailussa hän on parhaimmillaan sijoittunut seitsemänneksi ja kokonaiskilpailuissa 51:nneksi vuonna 2004.

## Lähteet
Lacroix

**Lacroix** on muun muassa seuraavien henkilöiden sukunimi:

* Alex Boisvert-Lacroix (s. 1987), kanadalainen pikaluistelija
* Alfred Lacroix (1863–1948), ranskalainen mineralogi ja petrografi
* Alphonse Lacroix (1897–1973), yhdysvaltalainen jääkiekkomaalivahti ja olympiamitalisti
* André Lacroix (s. 1945), kanadalainen jääkiekkoilija
* Christian Lacroix (s. 1951), ranskalainen muotisuunnittelija
* Léo Lacroix  (s. 1937), ranskalainen alppihiihtäjä ja olympiamitalisti
* Paul Lacroix (1806–1884), ranskalainen prosaisti, bibliografi ja kulttuurihistorioitsija
* Pierre Lacroix (1948–2020), kanadalainen jääkiekkovaikuttaja
* Sébastien Lacroix (s. 1983), ranskalainen yhdistetyn hiihtäjä

## Katso myös
* Lacroix-Falgarde, kunta Etelä-Ranskassa
* La Croix, ranskalainen sanomalehti
* LaCroix, yhdysvaltalainen soodavesimerkki
Nõmme jõgi

**Nõmme jõgi** (myös Nõmmeveski jõgi, yläjuoksulla Äntu oja) on Virossa Länsi-Virumaan Väike-Maarjassa virtaava  pitkä Põltsamaa jõen sivujoki.

## Joen kulku
Nõmme jõgi alkaa Äntun kylässä puistossa sijaitsevasta runsasvetisestä Äntun lähteestä  . Lähteen vesi muodostaa lammen, joka laskee lounaassa sijaitsevaa kalakasvattamoon ja sen tekoaltaisiin (Järaniku järv). Joki jatkaa pari kilometriä kohti etelää, missä siihen yhtyy vasemmalta tuleva Kärsa jõgi. Joki on tällä osuudella perattu ja oikaistu niin, että pääuoman rinnalle on jäänyt rinnakkaisia mutkia ja juoluoita. Laajan kaarteen jälkeen joki saapuu Nõmmeen. Täällä siihen yhtyy Jäola peakraav, joka alkaa Tammikun kylän pikkujärvistä ja virtaa pienen Kaanjärven kautta. Nõmmessa siihen yhtyy myös pohjoisesta tuleva oja, joka alkaa Äntun pikkujärvistä (Sinijärv, Vahejärv, Valgejärv), ja virtaa Linaleojärven ja Mäeotsa järven läheltä. Nõmme jõgi alittaa rautatien ja laskee Veskijärveen. Nõmmessa on lisäksi Liivajärv ja Turbajärv, jotka laskevat jokeen.

Joki jatkaa Nõmmestä etelää kohti ja sukeltaa peltomaiden jälkeen metsätaipaleelle, jota riittää Räitsvereen asti. Pellonreunassa jokeen yhtyy oikealta puolelta tuleva Laiassoon . Jokea on myös täällä oikaistu, jolloin pääuoman rinnalle on jäänyt rinnakkaisia uomia ja juoluoita. Joenvarressa on haja-asutusta vasta Räitveren lähellä, missä joki yhtyy Põltsamaa jõgeen vasemmalta puolelta   Rakken rautatieasemalta luoteeseen.

Nõmme Veskijärv.jpg|Nõmmen Vesijärvi.
Äntu Vahejärv.JPG|Vahejärv Äntussa.


## Vesistösuhteita
Nõmme joki sijaitsee Narvanjoen vesistöalueen Emajoen valuma-alueella, jonka Pedja jõen valuma-alueen Põltsamaa jõen valuma-alueeseen se kuuluu. Nõmme joen yhtymäkohta Põltsamaa jõella sijaitsee  sen suistosta yläjuoksulle. Nõmme joen valuma-alueen pinta-ala on  ja joen suurimpia sivu-uomia ovat Kärsa jõgi (pituus  ja valuma-alue ), Laiassoon (pituus  ja valuma-alue ) ja Jäola peakraav (pituus  ja valuma-alue ). Jõen pääuoma virtaa Veskijärven () läpi, joka on valuma-alueen suurin järvi. Järvet ovat kalkkipitoisia, kuten esimerkiksi Sinijärv.

## Huomautukset

## Lähteet
Alfred Lacroix

**François Antoine Alfred Lacroix** (2. huhtikuuta 1863 Mâcon, Ranska – 3. joulukuuta 1948 Pariisi, Ranska) oli ranskalainen mineralogi ja petrografi. Hän oli vuodesta 1893 Ranskan luonnonhistoriallisen museon professori

Lacroix’n ja Auguste Michel-Levyn teokset *Les minéraux des roches* (1888) ja *Tableau des minéraux des roches* (1890) sisältävät etenkin maasälpätutkimuksia, *Minéralogie de la France et ses colonies* (1893–1902) on laaja erikoisteos Ranskan ja siirtomaiden mineralogiasta. *Les enclaves des roches volcaniques* (1894) on eruptiivisia pintavuorilajeja käsittelevä teos. Kontaktimetamorfismia käsittelevät *Étude sur le métamorphisme au contact des roches volcaniques* ja *Le granite des Pyrénées et ses phénomènes de contact* (1898) ja Madagascarin mineralogiaa teos *Minéralogie de Madagascar* (3 osaa, 1922—1923).

Lacroix’n johtama Ranskan hallituksen lähettämä tieteellinen retkikunta tutki 1902–1903 Peléen tulivuorenpurkausta Martinique-saarella, missä purkaus oli toukokuussa 1902 hävittänyt Saint-Pierren kaupungin. Lacroix’n 1904 ilmestyneessä teoksessa *La Montagne Pelée et ses éruptions* julkaistut retkikunnan tutkimusten tulokset valaisivat paitsi silloisten, myös muinaisten tulivuorten toimintatapaa ja vulkanismia yleensä.

## Lähteet

## Aiheesta muualla
Lecanosticta acicola

**Lecanosticta acicola** on Lecanosticta-sukuun kuuluva sienilaji.

## Ruskovyökariste
Sieni aiheuttaa männyissä ruskovyökariste-nimistä sienitautia. Lajin itiöt leviävät sadesäällä lämpimissä olosuhteissa. Se aiheuttaa neulasten laikkuuntumista sekä karisemista ja johtaa pahimmillaan männyn kuolemaan. Tautia esiintyy laajalla alueella tropiikista aina lauhkealle vyöhykkeelle asti.

Ruskovyökaristetta aiheuttava *Lecanosticta acicola* havaittiin Suomessa ensimmäisen kerran lokakuussa 2025 Salossa kasvaneesta vuorimännystä. Ruokavirasto luokittelee sen laatutuhoojaksi.

## Lähteet
* Lecanosticta acicola EPPO Global Database. Viitattu 21.1.2026. 

### Viitteet

## Aiheesta muualla
* Laji.fi: ''Lecanosticta acicola''
* Ruskovyökariste – Ruokavirasto
* UniProt: Taxonomy - ''Lecanosticta acicola'' 
* Global Biodiversity Information Facility (GBIF): ''Lecanosticta acicola''